Document ID: 32011D0639

ΕΚΤΕΛΕΣΤΙΚΉ ΑΠΌΦΑΣΗ 2011/639/ΚΕΠΠΑ ΤΟΥ ΣΥΜΒΟΥΛΊΟΥ
της 29ης Σεπτεμβρίου 2011
για την εφαρμογή της απόφασης 2011/486/ΚΕΠΠΑ σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την απόφαση αριθ. 2011/486/ΚΕΠΠΑ του Συμβουλίου της σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 5 παράγραφος 1, σε συνδυασμό με το άρθρο 31 παράγραφος 2 της Συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Την 1η Αυγούστου 2011, το Συμβούλιο εξέδωσε την απόφαση 2011/486/ΚΕΠΠΑ σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν.
(2)
Στις 15 Αυγούστου 2011, η Επιτροπή του Συμβουλίου Ασφαλείας εκπόνησε σύμφωνα με την παράγραφο 30 της απόφασης 1988 (2011) του Συμβουλίου Ασφαλείας των Ηνωμένων Εθνών τον επικαιροποιημένο κατάλογο των προσώπων, ομάδων, επιχειρήσεων και οντοτήτων που υπόκεινται σε περαιτέρω περιοριστικά μέτρα. Το Παράρτημα της απόφασης 2011/486/ΚΕΠΠΑ του Συμβουλίου θα πρέπει κατά συνέπεια να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το Παράρτημα της απόφασης 2011/486/ΚΕΠΠΑ αντικαθίσταται από το κείμενο που παρατίθεται στο Παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει από την ημερομηνία εκδόσεώς της.
Βρυξέλλες, 29 Σεπτεμβρίου 2011.

Labels: 3
18
5
11